EkBass/fiwiki-20250220-pages-articles huggingface dataset:
Hocico

thumb|Hocico Hocico on meksikolainen industrial-yhtye, jonka Eric Garcia a.k.a. Erk Aicrag (yhtyeen säveltäjä ja laulaja) ja Oscar Mayorga a.k.a. Racso Agroyam (kosketinsoittimet) perustivat vuonna 1993. Serkukset olivat kokeilleet elektronista musiikkia, sekoittaen industrialia ja EBM:ää jo viisitoistavuotiaasta asti. Yhtyeen musiikkia voi kuvailla ankeaksi ja aggressiiviseksi electronicaksi, tarkemmin sanottuna terrori EBM:ksi. Kappaleiden sanoitukset ovat espanjaa tai englantia. Espanjankielinen sana hocico tarkoittaa kuonoa ja on halveksiva termi, joka viittaa rumuuteen (esimerkiksi: ruma kuin koiran kuono), ja sitä käytetään lauseissa kuten callate el pinche hocico, joka vapaasti käännettynä tarkoittaa turpa umpeen. Racso Agroyamilla on sivuprojekti nimeltä Dulce Liquido ja Erk Aicragilla on sivuprojekti nimeltä Rabia Sorda. == Diskografia == * HyperViolent (2022) * Artificial Extinction (2019) * Ofensor (2015) * Los dias caminando en el fuego (2013) * El Ultimo Minuto (2012) * Tiempos de Furia (2010) * Memorias Atras (2008) * The Shape Of Things To Come MCD (2007) Rajoitettu 1000 levyn painos. * About A Dead MCD (2007) * A Través de Mundos que arden (Live) DVD (2005) * Scars Ltd. MCD (2006) * Blasphemies in the Holy Land (Live in Israel) CD (2005) Rajoitettu 2000 levyn painos. * Wrack and Ruin 2LP (2004) Rajoitettu 1000 levyn painos. * Wrack and Ruin Ltd. 2CD (2004) * Wrack and Ruin CD (2004) * Born to be (Hated) 12" (2004) Rajoitettu 500 levyn painos. * Born to be (Hated) MCD (2004) * Hate Never Dies: The Celebration 4CD (2003) Rajoitettu 2500 levyn painos. * Hate Never Dies: The Remix Celebration (2003) * Disidencia Inquebrantable MCD (2003) * Signos de Aberracion (2002) * Untold Blasphemies MCD (2001) * Aquí y Ahora en el Silencio (2000) * Sangre Hirviente (1999) * Los Hijos del Infierno (1998) Rajoitettu 500 levyn painos. * Cursed Land MCD (1998) * El Dia de la Ira (1998) * Odio Bajo el Alma (1997) * Triste Desprecio Demonauha (1996) * Autoagresión Persistente Demonauha (1994) * Misuse, Abuse and Accident Demonauha (1993) == Aiheesta muualla == * Virallinen sivusto * Kansainvälinen sivusto Luokka:Meksikolaiset elektronisen musiikin yhtyeet Luokka:Industrial-yhtyeet
Anterogradinen amnesia

Anterogradinen amnesia on amnesian eli muistinmenetyksen yksi muoto. Sitä kärsivän uudet muistot eivät tallennu pitkäaikaismuistiin. Sen sijaan vanhemmat muistot (kenties ennen amnesian ilmentymistä) ovat yhä amnesiasta kärsivän muistissa. Uudet tapahtumat sen sijaan säilyvät kenties vain sekunteja, tai minuutteja, amnesiasta kärsivän muistissa. Alkoholin liiallisesta käyttämisestä johtuvat muistinmenetykset ovat normaalisti anterogradisia. Alkoholimyrkytys voi aiheuttaa myös retrogradisen amnesian. Tätä muistihäiriötä on usein käytetty juonielementtinä fiktiossa. Esimerkiksi elokuvan Memento päähenkilö kärsii anterogradisesta amnesiasta, samoin kuin päähenkilö Neil Hardwickin draamasarjassa Pakanamaan kartta. Luokka:Muisti
Mäntsälän jäähalli

Mäntsälän jäähalli on Mäntsälässä sijaitseva jäähalli. Hallin peruskivi muurattiin vuonna 2003 ja se valmistui samana vuonna. Vuonna 2021 jäähallin laajennus valmistui, jonka myötä sen tiloihin lisättiin toinen kaukalo ja keilahalli. Mäntsälän Jää-Tiikerit harjoittelevat ja pelaavat kotiottelunsa Mäntsälän jäähallissa. Mäntsälän jäähalli on myös taitoluisteluseura Mäntsälän Jäätaitureiden kotiareena. Jäähallin toisen kaukalon (kaukalo 2) kaksi rataa mahdollistavat myös curlingin harrastamisen. Jäähallin käyttäjiä palvelevat myös peilisali ja kuntosali. Jäähallin yhteydessä toimii myös kahvila- ravintola joka ylläpitää keilahallia sekä kesäisin hallin pihalla minigolf- rataa. Kaukalo 1: mitat 56 m x 26 m / 400 henkilön istumakatsomo. Kaukalo: 2: mitat 58 m x 28 m / 120 henkilön parvikatsomo. == Lähteet == ==Aiheesta muualla== *Mäntsälän jäähallin kotisivut Jäähalli Jäähalli Luokka:Suomen jäähallit
Ylämyllyn rautatieasema

Ylämyllyn rautatieasema () on Liperin Ylämyllyn kylässä rataosalla sijaitseva Suomen rataverkon rautatieliikennepaikka. Liikennepaikan etäisyys Pieksämäeltä rautateitse on noin 167 kilometriä, ja Joensuusta noin 15 kilometriä. Nykyisin Ylämyllyn liikennepaikka toimii ainoastaan raakapuun kuormauspaikkana sekä välisuojastuspisteenä. Liikennepaikka sijaitsee aivan valtatie 9:n ja valtatie 23:n vieressä. Ylämyllyn 1920-luvun tyyppipiirustusten mukainen asemarakennus purettiin vuonna 2004. Rakennus on nyt loma-asuntona Liperin Käsämässä Oma asema ja viisi metriä ratakiskoa, Karjalainen 23.8.2007. Aseman miehitys oli lakkautettu jo 1990-luvulla, ja se oli miehittämättömänä linjapaikkana. Opastimia ohjataan kaukokäytöllä Pieksämäen liikenteenohjauskeskuksesta käsin. ==Lautasuon, Höytiäisen ja Hirsiniemen seisakkeet== Lautasuon, Höytiäisen ja Hirsiniemen seisakkeet olivat Onttola–Ylämylly-välin seisakkeita rataosuudella Joensuu–Pieksämäki. Ne avattiin liikenteelle kesäkuun 1932 ja tammikuun 1933 välisenä aikana. Seisakkeet palvelivat rataosuuden paikallisjunaliikennettä ja niillä pysähdyttiin tarvittaessa. Pysähdyspaikoilla oli puiset laiturit sekä nimikyltit, jotka on purettu liikenteen loputtua. Höytiäisen seisake lakkautettiin vähäisten matkustajamäärien takia joulukuussa 1955, Hirsiniemen toukokuussa 1965 ja Lautasuon elokuussa 1969. ==Lähteet== Luokka:Liperin rautatieliikennepaikat
Hijas del Sol

Hijas del Sol (espanjaa, ) on päiväntasaajanguinealainen maailmanmusiikkiyhtye. Se perustettiin vuonna 1992. Yhtyeen jäsenet ovat etniseltä taustaltaan bubeja ja kotoisin Biokon saarelta. Hijas del Solin ensimmäinen levyjulkaisu oli Sibèba (1995), jota seurasivat Kottó ja vuonna 2000 julkaistu Kchaba. Yhtye on esiintynyt muiden muassa Rita Marleyn kanssa. == Jäsenet == * Piruchi Apo Botupá * Paloma Loribo Apo == Aiheesta muualla == * Tietoa yhtyeestä Luokka:Päiväntasaajanguinealaiset yhtyeet
LG Display

LG Display (, ) on korealaisen LG:n ja Philipsin yhteistyöyritys, joka valmistaa nestekidenäyttöjä. LG Display on maailman toiseksi suurin nestekidenäyttöjen valmistaja. Se hallitsi vuonna 2009 Samsung Electronicsin kanssa jopa 50 prosenttia alan markkinoista. Keväällä 2008 yrityksen osakkeenomistajat päättivät vaihtaa yrityksen nimen LG.Philips LCD muotoon LG Display, koska Philips omisti tuolloin enää 13,2 % yrityksestä. LG oli 37,9 prosentin osuudella enemmistöomistaja. == Lähteet == == Aiheesta muualla == *Virallinen sivusto *Tietoa yhtiöstä Luokka:Eteläkorealaiset elektroniikkayhtiöt Luokka:LG Group Luokka:Philips
Helena Bergström

Helena Bergström (s. 5. helmikuuta 1964 Kortedala, Göteborg) on ruotsalainen näyttelijä. Bergström on teatterisuvusta: hänen isänsä on ohjaaja Hans Bergström, äitinsä näyttelijä Kerstin Widgren ja isoisänsä näyttelijä Olof Widgren. Helena Bergströmin tytär on näyttelijä Molly Nutley. Näyttelijä Einar Widgren on hänen serkkunsa. Helena Bergström on naimisissa englantilaissyntyisen mutta Ruotsissa vaikuttavan ohjaajan Colin Nutleyn kanssa. Bergström on esittänyt naispääosaa useissa Nutleyn elokuvissa. Äiti ja tytär ovat esittäneen äitiä ja tytärtä MTV3:lla esitetyssä minisarjassa Saknad. == Elokuvia == * Pitkä matka kotiin (TV, 1989) * Enkelten talo (1992) * Viimeinen tanssi (1993) * Enkelten talo - toinen kesä (1994) * Sellaista on elämä (1996) * Uutispommi (2001) * Paratiisi (2003) * Heartbreak Hotel (2006) * Selma (2008) * Änglagård - Tredje gången gillt (2010) == Aiheesta muualla == * Luokka:Ruotsalaiset näyttelijät Luokka:Vuonna 1964 syntyneet Luokka:Elävät henkilöt Luokka:Parhaan naispääosan Guldbagge-palkinnon saajat Luokka:Litteris et Artibus -palkitut
Kastelli

Kastelli voi viitata seuraaviin: * kastelli, linnoitus * Kastélli eli Kíssamos (Kastélli Kissámou), kaupunki ja kunta Kreetan saarella Kreikassa * Kastélli (Kastélli Pediádas Irakleíou), kylä ja Minóa Pediádan kunnan kunnallisyksikkö Kreetan saarella Kreikassa * Kastelli, osa-alue Oulunsuun kaupunginosassa Oulussa * Pattijoen Kastelli, muinaisjäännösalue Raahen Pattijoella * Kastelli-talot, yritys * Kastelli, sukunimenä: ** Kerttu Kastelli (1923–2011), suomalainen kirjastonhoitaja ja runoilija ** Saana Kastelli (s. 2004), suomalainen harmonikansoittaja.
Wraygunn

Wraygunn on portugalilainen yhtye, joka perustettiin Coimbrassa vuonna 1999. Sen musiikki on sekoitus rockia, soulia, gospelia ja bluesia. Wraygunn on tehnyt kiertueita useissa läntisen Euroopan maissa. == Jäsenet == * Paulo Furtado * Raquel Ralha * Selma Uamusse * Sérgio Cardoso * Pedro Pinto * João Doce * Francisco Correia == Diskografia == * Amateur (2000) * Soul Jam (2001) * Ecclesiastes 1.11 (2005) == Aiheesta muualla == * Viralliset sivut , , Luokka:Portugalilaiset rockyhtyeet
Priscilla Presley

Priscilla Presley (o.s. Priscilla Beaulieu, syntyjään Priscilla Ann Wagner, s. 24. toukokuuta 1945 Brooklyn, New York City) on yhdysvaltalainen televisio- ja elokuvanäyttelijä sekä Elvis Presleyn entinen vaimo. ==Elämäkerta== Priscilla Ann Wagner syntyi 24. toukokuuta 1945 Brooklynissa, New Yorkissa. Hänen isänsä oli merivoimien pilotti, joka kuoli lento-onnettomuudessa muutama kuukausi Priscillan syntymän jälkeen. Äiti meni uudelleen naimisiin ilmavoimien upseerin kanssa, ja Priscilla sai isäpuolensa sukunimen Beaulieu.Priscilla Presley Biography Biography.com Beaulieut asuivat Saksassa kun 14-vuotias Priscilla tapasi vuonna 1959 siellä asepalvelustaan suorittaneen laulajatähti Elvis Presleyn. He seurustelivat siihen asti, kunnes Elvis palasi Yhdysvaltoihin. Priscilla muutti myöhemmin itsekin takaisin Yhdysvaltoihin, ja he jatkoivat seurustelua siellä. He menivät naimisiin 1967 ja saivat seuraavana vuonna tyttären nimeltä Lisa Marie (1968–2023). Pariskunta erosi 1973, mutta he kasvattivat tytärtään yhdessä. Priscillasta tuli Elviksen omaisuudenhoitaja Elviksen kuoleman 1977 jälkeen. Hän on johtanut Elvis Presley Enterprises -yhtiötä. Hän julkaisi vuonna 1985 menestyskirjan Elvis ja minä, jossa hän kertoi elämästään Elviksen kanssa. Presley asui italialaisen käsikirjoittaja Marco Garibaldin kanssa vuosina 1984–2006. He saivat pojan vuonna 1987. Presley perusti 1990-luvulla oman parfyymimerkin, vaatemerkin ja ihonhoitotuotesarjan. Priscilla Presley aloitti näyttelijänuransa vuonna 1983 televisiosarjassa Dallas, jossa hän esitti Jenna Wadea vuoteen 1988 asti (Elvis Presley oli esittänyt Jess Wadea elokuvassa Charro!). Hän esitti naispääosaa elokuvissa Mies ja alaston ase (1988), Mies ja alaston ase 2½ (1991) ja Mies ja alaston ase 33 1/3 (1994). Hän esiintyi Renny Harlinin toimintakomediassa Ford Fairlane (1990). Hän on ollut myös pienissä sivurooleissa joissakin sarjoissa, kuten Melrose Placessa. Priscilla Presley (Beaulie, Lou Lou) on myös ollut radioamatööri tunnuksilla KC6IWA ja N6YOS, Beverly Hills, CA. == Lähteet == == Aiheesta muualla == *Priscilla Presleyn virallinen verkkosivu Luokka:Yhdysvaltalaiset kirjailijat Luokka:Yhdysvaltalaiset mallit Luokka:Yhdysvaltalaiset elokuvanäyttelijät Luokka:Elvis Presleyyn liittyvät henkilöt Luokka:Vuonna 1945 syntyneet Luokka:Elävät henkilöt Luokka:Seulonnan keskeiset artikkelit
Sukujyrkkämä

SukujyrkkämäLampén, Lea: Ruotsi–suomi suursanakirja. WSOY, 1973. eli surmanjyrkänne tai surmankallio () tarkoittaa sellaista korkeaa kalliota, josta vanhukset kansanuskomuksen mukaan muinaisina aikoina syöksyivät tai syöstiin alas, jotteivat he olisi vaivoiksi perheelleen. Uskomuksen muunnelma on tarina sukunuijista (). Ne olisivat olleet erityisiä nuijia, joilla vanhuksia olisi sukupolvi toisensa jälkeen isketty kuoliaaksi.http://www.faktoider.nu/stupan.html Keillers Parkissa Göteborgissa ja muuallakin Ruotsissa on Ättestupa-nimisiä kallioita, joita tarinan mukaan on käytetty tähän tarkoitukseen. Nykyisin ei kuitenkaan pidetä todennäköisenä, että järjestelmällistä vanhusten surmaamista tai itsemurhia olisi todellisuudessa esiintynyt, vaan sukujyrkkämiä pidetään myyttinä. Vanhusten tai sairaiden surmaaminen mainitaan esimerkiksi Prokopioksen kuvauksessa heruleista 500-luvulla.The Heruls . Luettu 22.11.2006. Ruotsissa tästä ilmiöstä alettiin puhua 1600-luvulla, kun islantilainen Götrekin saaga käännettiin ruotsiksi ja julkaistiin. Tässä saagassa kuvattiin sukujyrkkämältä heittäytyviä ihmisiä Ruotsin Länsi-Götanmaalla. Seuraavina vuosisatoina erilaisiin kalliojyrkänteisiin liittyviä sukujyrkkämäaiheisia tarinoita tuli esiin varsinkin Etelä-Ruotsissa.Nordberg, Anders: Krigarna i Odins sal. Dödsföreställningar och krigarkult i fornnordisk religion. Stockholm: Stockholm University Press 2003. Uppsalan yliopiston professori Adolf Noreen (1854–1925) kuitenkin asetti sukujyrkkämätarinan kyseenalaiseksi. 1990-luvulla tutkijoiden keskuudessa onkin yleisesti hyväksytty käsitys, ettei sukujyrkkämiä todellisuudessa ole ollut olemassa. Ruotsissa kerrottuihin tarinoihin sukujyrkkämät luultavasti tulivat juuri Götrekin saagasta. Saagan tiedot levisivät pappien ja kartanonherrojen välityksellä osaksi suullista kansanperinnettä. Götrekin saagan kuvausta sukujyrkkämistä on arveltu humoristiseksi fiktioksi, koska siinä kerrotaan ihmisten hyppäävän jyrkkämältä mitä ihmeellisimmistä syistä. On otaksuttu, että islantilainen saagakirjailija halusi pilkata ruotsalaisia kuvaamalla nämä jyrkänteiltä hyppiviksi idiooteiksi. Käsitettä ättestupa on usein käytetty Ruotsissa poliittisessa yhteydessä korostamaan, kuinka huonoksi varsinkin eläkeläisten tilanne voi muodostua sosiaalisen turvaverkon puuttuessa.http://www.vof.se/folkvett/20041svenska.html Suomessa ättestupa- käsitettä on käyttänyt Ior Bock teoksessaan Bockin perheen saaga. == Lähteet == Luokka:Kansanuskomukset Luokka:Kuolema
Every Breath You Take

"Every Breath You Take" on rockyhtye The Policen vuonna 1983 julkaisema single. Se sisältyi saman vuoden kesäkuussa julkaistulle Synchronicity- albumille. Laulun kirjoitti Sting ja se julkaistiin A&M; Records -levymerkillä. Kappale on myöhemmin julkaistu esimerkiksi kokoelmalevyllä Every Breath You Take: The Classics (1986) ja livelevyllä Live! (1995). Ilmestyessään Every Breath You Take nousi Yhdysvalloissa Billboardin singlelistojen kärkeen kahdeksaksi viikoksi. Se pääsi ykköseksi myös Yhdistyneen kuningaskunnan listoilla. Sting voitti kappaleella Grammyn vuoden parhaasta laulusta 1983. Koko yhtye sai esityksestä Grammyn vuonna 1984. Ensimmäisellä sooloalbumillaan The Dream of the Blue Turtles (1985) Sting lainasi kappaleen tekstiä kappaleen "Love Is the Sevent Wave" loppuhäivytyksessä: "every breath you take with me / every breath you take / every cake you bake / every leg you break". 1980-luvun lopulla Sting esitti kappaleesta Sylkiäiset-animaatiosarjaa varten version "Every Bomb You Make". Laulu esitettiin myös Lontoon Live 8 -konsertissa 2. heinäkuuta 2005 hieman muunnelluin sanoituksin. Myöhemmin kappaletta on käytetty muun muassa Sopranos-televisiosarjassa. "Every Breath You Taken" yhteydessä julkaistiin myös musiikkivideo. Sekä MTV vuonna 1999 että VH1 vuonna 2002 sijoittivat sen kaikkien aikojen sadan parhaan musiikkivideon joukkoon. Laulu on ollut pohjana monille uudemmille kappaleille, kuten The Notorious B.I.G.:lle omistetussa muistelmassa "I'll Be Missing You" (laulajina Puff Daddy, Faith Evans sekä 112). Sting sävelsi kappaleen aikana, jolloin hänen avioliittonsa pohjoisirlantilaisen näyttelijän Frances Tomeltyn kanssa oli päättymässä eroon. Kappaletta pidetään usein rakkauslauluna, vaikka se kertoo yksipuolisesta pakkomielteestä menetettyyn rakkauteen. Sting itse sanoi kappaleen olevan hyvin uhkaava ja ruma, mutta ihmiset ovat väärinymmärtäneet sen olevan hellä rakkauslaulu. Kappale ylitti miljardin kuuntelun rajan Spotifyssa vuonna 2021. Kappaleen musiikkivideo rikkoi miljardin katselukerran rajan Youtubessa vuonna 2022. == Kappaleet == === 7": A&M; / AM 117 === # "Every Breath You Take" - 4:13 # "Murder By Numbers" - 4:31 === 2x7": A&M; / AM 117 === # "Every Breath You Take" - 4:13 # "Murder By Numbers" - 4:31 # "Man In A Suitcase" (live) - 2:18 # "Truth Hits Everyone" (Remix) ==Lähteet== Luokka:The Policen kappaleet Luokka:Vuoden 1983 kappaleet Luokka:Grammy- palkitut kappaleet Luokka:Billboard Hot 100 -listan ykköset
Konstantínos Kentéris

Konstantínos ”Kóstas” Kentéris (, s. 11. heinäkuuta 1973 Mytilíni) on kreikkalainen pikajuoksija, joka keskittyi pääasiassa 200 metrin matkalle. Kentéris aloitti uransa 400 metrin juoksijana ja voitti matkalla ensimmäisen Kreikan mestaruutensa jo 18-vuotiaana vuonna 1991 ja oli samana vuonna nuorten EM-kisoissa neljäs. Myös kahtena seuraavana vuonna hän voitti matkalla maansa mestaruudet. Vuonna 1993 hän juoksi maansa ennätyksen 45,70, mutta loukkaantui seuraavana vuonna ja muutama seuraava kausi sujui vaisummin. Budapestin EM- kisoissa 1998 hän pääsi 400 metrin välieriin. Vuonna 1999 MM-hallikisoissa Maebashissa hän karsiutui jo alkuerissä samoin kuin samana vuonna ulkoratojen MM-kisoissa Sevillassa. Tämän jälkeen hän alkoi keskittyä täysipainoisesti 200 metrille. Vuoden kuluttua tästä, Sydneyn olympialaisissa, Kentéris järjesti jymy-yllätyksen selviytymällä 200 metrin loppukilpailuun, ja lopulta voitti koko kilpailun ajalla 20,09 jättäen taakseen ennakkosuosikit Darren Campbellin ja Ato Boldonin. Näin hänestä tuli ensimmäinen kreikkalainen miespuolinen yleisurheilun olympiavoittaja sitten 1912 Tukholman kisojen. Kentéris voitti 200 metriltä kultaa myös 2001 Edmontonin MM-kisoissa. Monista muista maailman huipuista poiketen Kentéris ei kesän aikana juossut MM-kisojen lisäksi kuin kaksi kilpailua, kotimaassaan sekä Euroopan cupissa. Kenteriksen arvokisakultaputki jatkui myös vuoden päästä Münchenin EM-kisoissa omalla ennätysajallaan 19,85, mikä jäi myös kauden kärkitulokseksi. Vuonna 2003 hän voitti Euroopan cupin superliigan kilpailun 200 metrillä, mutta jäi pois Pariisin MM-kisoista iskiasvaivojen vuoksi. Seuraavana kesänä Kentéristä pidettiin yhtenä suurimmista voittajasuosikeista hänen kotimaassaan pidettyihin Ateenan kesäolympialaisiin. Kuitenkin vain päivää ennen kisoja Kentéris ja hänen harjoittelutoverinsa Aikateríni Thánou eivät saapuneet doping-testiin ja lavastivat moottoripyöräonnettomuuden. Heidän valmentajansa Chrístos Tzékoksen hallusta löydettiin huomattavia määriä steroideja ja muita urheilussa kiellettyjä aineita. Kyseinen tapaus oli jo kolmas kerta saman kesän aikana kun juoksijat jättivät saapumatta testiin, ja heidät asetettiin kilpailukieltoon. Kilpailukielto päättyi 22. joulukuuta 2006. ==Lähteet== * Luokka:Dopingrikkomuksesta tuomitut kreikkalaiset Luokka:Dopingrikkomuksesta tuomitut yleisurheilijat Luokka:Elävät henkilöt Luokka:Kreikkalaiset olympiavoittajat Luokka:Kreikkalaiset pikajuoksijat Luokka:Vuonna 1973 syntyneet
MultiMediaCard

MultiMediaCard (lyhenne MMC) on Flash-muistia käyttävä muistikorttityyppi. Noin postimerkin kokoisia MMC-muistikortteja käytetään esimerkiksi monissa matkapuhelimissa, digitaalikameroissa ja MP3-soittimissa. Nykyisin suurikapasiteettisin MMC-muistikortti on kooltaan kahdeksan gigatavua. MMC- muistikortit ovat yhteensopivia SD-muistikorttipaikkojen kanssa, joten niitä voi käyttää laitteissa, jotka tukevat SD-kortteja, mutta SD-kortteja ei voi käyttää ainoastaan MMC-kortteja tukevissa laitteissa. Niiden fyysisessä koossa on erittäin pieni ero. Useimmiten monet laitteet tukevat sekä SD- että MMC- muistikortteja. == Muunnelmat == MMC-muistikortteja valmistetaan myös monina pienempikokoisina versioina: *RS-MMC (Reduced-Size MultiMediaCard) on MMC:stä pienempikokoisempi versio, sen fyysiset mitat ovat 24 × 18 × 1,5 mm. RS-MMC kortteja voidaan käyttää adapterin avulla MMC-muistikortinlukijassa tai laitteen MMC-paikassa. Dual-Voltage Reduced-Size MMC (lyhenne DV RS-MMC tai MMCmobile) on kaksoisjännitteinen RS-MMC-kortti. Se toimii 1,8 tai 3 V jännitteellä ja on takaisinpäin yhteensopiva RS-MMC-korttien kanssa. Kaksoisjännitteisiä RS-MMC-kortteja käytetään esimerkiksi Nokian uusissa matkapuhelimissa, pienempi jännite kuluttaa vähemmän akkua. RS-MMC-korttien koot voivat olla nykyisin enimmillään kaksi gigatavua. *MMCmicro on pienin MMC-korteista, sen fyysinen koko on 14 × 12 × 1,1 mm. === eMMC === eMMC (embedded MultiMediaCard) on erikoistapaus, jossa sekä muistipiiri että ohjainpiiri ovat yhtenä mikropiirinä. eMMC on pysyvästi liitetty laitteeseen eikä ole tarkoitettu käyttäjän irrotettavaksi. eMMC toimii mobiililaitteiden ensisijaisena massamuistina, jonka ohella laitteessa voi olla mahdollisuus irrotettavalle muistikortille. eMMC:n sijaan laitevalmistajat ovat osin siirtyneet Universal Flash Storage ja NVMe-tekniikkaan, mutta vuonna 2023 Kioxia julkaisi uuden sukupolven eMMC 5.1 -moduuleja, jotka valmistetaan 3D NAND-tekniikalla. == Standardit == Standardi Tyyppi Mitat (mm) Kontaktit 1,8 V 3/3,3 V 3.x MMC 24 × 32 × 1,4 7 - x RS-MMC 24 × 18 × 1,4 7 - x RS-MMC DV 7 x x 4.x MMCplus 24 × 32 × 1,4 13 - x MMCmobile 24 × 18 × 1,4 13 x x MMCmicro 12 × 14 × 1,1 10 x x == Lähteet == ==Aiheesta muualla== *MultiMediaCard Association Luokka:Tietokoneen tallennusmediat
MMC

Lyhenne MMC tarkoittaa useita asioita: tietotekniikka ja elektroniikka: *MultiMediaCard, flash-muistikorttityyppi. *Microsoft Management Console, Windows-käyttöjärjestelmän työkalu, jolla hallitaan verkon osia, ohjelmia ja laitteita. liike-elämä: *Marsh & McLennan Companies, yhdysvaltalainen vakuutusalan yritys. *MMC Corporation Berhad, malesialainen investointiyritys. autoteollisuus: *Mitsubishi Motors Corporation, japanilainen autovalmistaja. *Morris Motor Company, entinen brittiläinen autovalmistaja. lääketiede: *Meningomyeloseele, sikiövaiheessa syntynyt selkäydinkohju. *Mitomycin C *MMC, Makati Medical Center, sairaala Makatissa, Filippiineillä MMC voi myös tarkoittaa *Mickey Mouse Club, yhdysvaltalainen pitkäaikainen television viihdeohjelma. *Vuosi 2100 kirjoitettuna roomalaisilla numeroilla.
Onttolan rautatieasema

Onttolan rautatieasema () on linjavaihde Suomen rataverkolla rataosalla . Se sijaitsee Joensuussa noin seitsemän kilometrin päässä Joensuun rautatieasemalta. Vaikka asema sijaitsee Joensuun puolella, Onttolan alue on varsinaisesti Kontiolahden kunnan puolella. ==Historia== Onttolan puurakenteinen kaksikerroksinen asemarakennus valmuistui vuonna 1926, ja sen suunnitteli Jarl Ungern. Onttola avattiin liikenteelle 1. marraskuuta 1927. Onttolan asemalla oli aikanaan vilkas tavara- ja henkilöliikenne läheisen rajavartioston kasarmialueen vuoksi. Onttolan asema muutettiin miehittämättömäksi 1. kesäkuuta 1969, ja henkilöliikenne lakkautettiin 1. kesäkuuta 1975. Nykyisin Onttolan liikennepaikkaa käytetään öljy- ja kaasuvaraston kuljetuksiin. Alkuperäinen asemarakennus purettiin kesällä 1999 ja sen hirsirunko siirrettiin Nurmekseen, jossa se kunnostettiin lomakylä LomaSirmakan vastaanoton toimitilaksi. Asema vihittiin uuteen käyttöönsä kesällä 2005. == Lähteet == ==Aiheesta muualla== * Vaunut.org: Kuvia Onttolan rautatieasemalta * Kuva asemasta LomaSirmakan käytössä Luokka:Joensuun rautatieliikennepaikat
Jäätynyt enkeli

Jäätynyt enkeli on kirjailija Reijo Mäen viides Vares-romaani. Se ilmestyi vuonna 1990. Romaanissa yksityisetsivä Jussi Vares saa puhelinsoiton vanhalta luokkakaveriltaan Jarkko Tienviereltä, joka on käytettyjen autojen kauppiaana Porista. Tienvieri pyytää Varesta tutkimaan Mirjami Sinervon murhaa, josta häntä epäillään. Tapaukseen liittyy myös Jarkon ystävä Taisto Pusenius, kovaotteinen rikollinen Veikko Hopea ja Mirjamin näyttelijä-ystävä Lila Haapala. Romaanin tapahtumat sijoittuvat 1990-luvun laman alkuun Porissa. Keskeisiä teemoja ovat pikkukaupungin hyvä veli -verkostot, korruptio, kiinteistönjalostus ja pankkimaailma, erityisesti sen yritysrahoitus. Myös nuorisokulttuurilla kuten porilaisella popmusiikilla on osansa. Mäki oli 1980-luvun lopulla Porissa pankissa töissä. Hän on kertonut, että "Helsingin pomot" painostivat myymään yrittäjille valuuttaluottoja ja sättivät myöhemmin alaisiaan löyhästä luotonannosta. Veikko Hopean käyntiä Pomarkun takana olevassa Kievarissa koskevasta kuvauksesta paljastuu, että kirjailija on sijoittanut rikollisen olevan kotoisin hänen omilta kotikulmiltaan. == Vastaanotto == Helsingin Sanomien Vesa Karosen mukaan Mäki hahmottaa moraaliltaan repsahtaneen yhteiskunnan ilmiöitä ja ihmisiä synkeän osuvasti tyypitellen, mutta tapahtumien kulussa sattuman osuus on huomattava. == Elokuvasovitus == Aleksi Mäkelä on ohjannut romaanista elokuvan V2 – Jäätynyt enkeli vuonna 2007. == Lähteet == Luokka:Suomalaiset rikosromaanit Luokka:Vuoden 1990 kirjat Luokka:Reijo Mäen kirjoittamat kirjat
Drive-by shooting

Drive-by shooting (lyh. Drive-by) on ampumatapa, jossa auton tai muun kulkuneuvon ikkunasta ammutaan useita laukauksia uhriin hänen ohitseen ajettaessa. http://www.urbandictionary.com/define.php?term=drive%20by Tätä ampumatapaa käytetään paljon jengisodissa, minkä vuoksi myös monet jengeissä mukana olleet rap-artistit on surmattu tapaa käyttäen. http://jamanetwork.com/journals/jama/article-abstract/389725 Drive-by saatetaan suorittaa kaikilla mahdollisilla aseilla, mutta useimmin ovat käytössä esimerkiksi erilaiset automaattipistoolit ja konepistoolit. Drive-by on eräs sivullisille vaarallisimmista ampumatavoista, sillä ampumatavan tehokkuus piilee nopeassa toteutuksessa, helpossa pakenemisessa paikalta ja uhrin yllättämisessä. Nämä kolme tekijää mahdollistavat uhrin nopean ja melko tehokkaan tappamisen tai vakavan vammauttamisen, mutta koska ammunta kestää usein pitkään eikä tarkkuus ole liikkuvasta kohteesta ammuttaessa kovin hyvä, sivullisvahingot ovat usein vakavia ja runsaita. http://www.nejm.org/doi/full/10.1056/NEJM199402033300506 Ampumatapa yleistyi Yhdysvalloissa kieltolain aikaan 1920-luvulla, erityisesti Chicagossa ja muissa mafiakaupungeissa. Tällöin suosituin ase oli helppokäyttöinen ja tulivoimainen Thompson-konepistooli. == Tunnettuja uhreja == * Tupac Amaru Shakur 13.9.1996 Las Vegasissa. Ampujaa ei ole saatu syytteeseen. * The Notorious B.I.G. 9.3.1997 Los Angelesissa. Ampujaa ei ole saatu syytteeseen. * Body Count -yhtyeen basisti Lloyd Mooseman ==Lähteet== Luokka:Murhat Luokka:Englanninkieliset sanat ja sanonnat
Thure Hellström

Thure Adolf Hellström (30. toukokuuta 1880 Koiviston maalaiskunta – 23. joulukuuta 1946 Helsinki) oli suomalainen arkkitehti, joka tunnetaan suunnittelemistaan rautatieasemista. Hellström valmistui arkkitehdiksi Polyteknillisestä opistosta vuonna 1905. Hän työskenteli Tie- ja vesirakennusten ylihallituksessa vuosina 1907–1918 suunnitellen myös rautatieasemia sekä Rautatiehallituksessa 1918–1940, josta rataosaston huonerakennustoimiston esimiehenä 1927–1940. Hellström suunnitteli kymmeniä rautatieasemia jugendtyylistä funktionalismiin. Väitöskirjan verkkoversio Ivalosta Jäämeren rannalle Petsamoon rakennetun maantien varrelle hän suunnitteli 1910-luvulla majataloja ja 1920-luvun lopulla matkailumajoja. Vuonna 1906 Hellström voitti rakenteilla olevien ratojen asemista järjestetyn arkkitehtikilpailun, jonka jälkeen kymmeniä rautatieasemia toteutettiin hänen suunnitelmiensa mukaisesti rataosilla Kemi–Rovaniemi, Joensuu–Nurmes, Seinäjoki–Kaskinen, Perälä–Kristiinankaupunki, Pieksämäki–Savonlinna ja Jyväskylä–Pieksämäki. Hellströmin varhaiskauden asemarakennukset edustivat jugend-tyylisuuntausta. Hellström on todennäköisesti suunnitellut myös 1920-luvulla valmistuneiden rataosien uusklassisistiset asemarakennukset. Lisäksi hän on tehnyt tyyppipiirustukset, joita on käytetty rakennettaessa pysäkkirakennuksia rataosille Oulu–Kontiomäki, Joensuu–Varkaus sekä Pori–Haapamäki Myöhemmin 1930-luvulla Hellström suunnitteli suurempia asemarakennuksia, kuten Hämeenlinnan, Malmin, Kuopion, Riihimäen, Porin ja Lahden rautatieasemat. ==Hellströmin suunnittelemia rautatieasemia== *Uimaharjun rautatieasema, 1908 *Koivun rautatieasema, 1908 *Kauhajoen rautatieasema, 1911 *Kristiinankaupungin rautatieasema, 1913 *Koiviston rautatieasema 1915 *Merstolan rautatieasema, 1918 *Raudun rautatieasema, 1919 *Hämeenlinnan rautatieasema, 1921 *Ylitornion rautatieasema, 1927 *Lapinnevan rautatieasema, 1933 *Kuopion rautatieasema, 1934 *Malmin rautatieasema, 1934 *Riihimäen rautatieasema, 1935 *Lahden rautatieasema, 1935 *Porin rautatieasema, 1937 *Valkeakosken rautatieasema, 1938 *Niemisjärven rautatieasema, 1918 == Lähteet == == Aiheesta muualla == Luokka:Suomalaiset arkkitehdit Luokka:Vuonna 1880 syntyneet Luokka:Vuonna 1946 kuolleet
Trent

Trent on yksi Englannin tärkeimmistä joista. Se alkaa Penniineiltä Staffordshiressa ja virtaa Midlandsin läpi kunnes liittyy Ouseen muodostaakseen Humberin estuaarin, joka purkautuu Pohjanmereen. Joki on 274 kilometriä pitkä, ja sen valuma-alue on 10 440 neliökilometriä. Joki on siitä erikoinen, että vastoin useimpia Englannin jokia se virtaa puolet pituudestaan pohjoiseen. Joella havaitaan myös melko harvinainen ilmiö, vuorovesiporras. Ilmiö havaitaan lähinnä keväällä, ja sen aallonkorkeus on metrin luokkaa. Tavallinen vuorovesi-ilmiö on havaittavissa joessa 80 kilometrin matkalla Cromwellin suluille eli viiden kilometrin päähän Newarkista. Joen ylävirta on varsin vähävetinen, ja siihen yhtyy monia suurempia sivujokia, kuten Churnet, Dove ja Derwent, jotka tuovat vettä Peak Districtin alueelta. Joen tuntumassa sijaitsevia kaupunkeja: * Stoke-on-Trent * Stone * Rugeley * Lichfield * Burton upon Trent * Castle Donington * Derby * Nottingham * Newark-on-Trent * Gainsborough * Scunthorpe == Lähteet == == Aiheesta muualla == Luokka:Derbyshiren joet Luokka:Lincolnshiren joet Luokka:Nottinghamshiren joet Luokka:Staffordshiren joet Luokka:Humberin vesistö
Severn

Severn () on Yhdistyneen kuningaskunnan pisin joki. Sen pituus on 354 kilometriä. Se alkaa Walesin keskiosista ja muodostaa loppupäässään Bristolin kanaalin, jonka kautta se virtaa Irlanninmereen ja Atlanttiin. Severnin varrella sijaitsee useita Englannin kreivikuntia ja kaupunkeja, kuten Shrewsbury, Worcester ja Gloucester. Virtaamaltaan (keskimäärin 107 m³/s) Severn on Englannin suurin joki. Se kuuluu myös Englannin kymmenen tärkeimmän joen joukkoon. Joen ali kulkee seitsemän kilometriä pitkä rautatietunneli ja sen ylittää noin 1,6 kilometriä pitkä silta. Severnin ylittävä vuonna 1779 rakennettu maailman vanhin valurautasilta on antanut nimensä Ironbridge Gorgelle, joka on Unescon maailmanperintökohde. Severnin suurimmat sivujoet ovat Vyrnwy, Clywedog, Teme, Warwickshire Avon ja Stour. Jokisuun muodon takia Severnjokeen syntyy maailman toiseksi suurin vuorovesiporras. Nousuveden ja laskuveden välinen ero voi olla jopa 15 metriä ja se vaikuttaa jopa 40 kilometrin päähän. Alueella on merkittävä oma eläimistönsä, ja se on esimerkiksi kahlaajien suosimaa aluetta. Sen varrella onkin useita luonnonsuojelukohteita. Joen välittömässä läheisyydessä elää yli kuusi miljoona ihmistä. Virkistys- ja ammattikalastuksen arvoksi on arvioitu 15 miljoonaa puntaa vuodessa. Vuosina 2016–2019 toteutettavassa projektissa jokiympäristöä ennalistetaan kalojen vapaan liikkumisen turvaamiseksi. == Lähteet == Luokka:Walesin joet Luokka:Bristolin joet Luokka:Gloucestershiren joet Luokka:Shropshiren joet Luokka:Somersetin joet Luokka:Worcestershiren joet Luokka:Atlanttiin laskevat vesistöt Luokka:Englannin vesistöt
Berri Txarrak

thumb|Gorka Urbizu Berri Txarrak on Lekunberrin kunnassa Nafarroassa vuonna 1994 perustettu vaihtoehtorock-yhtye. Sen jäsenet ovat etniseltä taustaltaan baskeja ja esittävät musiikkinsa baskin kielellä. == Jäsenet == * Gorka Urbizu - laulu, kitara * Galder Izagirre - rummut (2010-). * David González - basso (2008-). === Entiset jäsenet === * Aitor Goikoetxea - rummut (1994-2010). * Mikel López "Rubio" - basso (1994-2008). * Aitor Oreja - kitara (1994-2004). == Diskografia == * Berri Txarrak (1997) * Ikasten (1999) * Eskuak/Ukabilak (2001) * Libre (2003) * Jaio. Musika. Hil (2005) * Zertarako Amestu DVD (2008) == Aiheesta muualla == *Viralliset sivut , , , Luokka:Espanjalaiset yhtyeet
Kemix

Kemix on louhintaan ja raivaukseen käytettävä, ammoniumnitraattiin perustuva patrunoitu emulsioräjähdysaine.Forcit – Kemix A- JA Kemix putkipanokset ==Ominaisuudet== Kemixin hyvä vedenkesto mahdollistaa vesireikien panostamisen sekä estää nitraattien joutumisen louhosvesiin. Kemixin pakkasenkesto on hyvä. Se säilyttää plastisuutensa kovallakin pakkasella ja on nalliherkkä −25 °C saakka. Puhtaiden räjähdyskaasujen vuoksi Kemix soveltuu hyvin tunnelilouhintaan. ==Lähteet== Luokka:Räjähdysaineet
Johnny Dumfries

Johnny Dumfries, oikealta nimeltään John Colum Crichton-Stuart, 7. Buten markiisi (26. huhtikuuta 1958 Rothesay, Isle of Bute – 22. maaliskuuta 2021) oli skotlantilainen pääri ja kilpa-autoilija. Dumfries aloitti uransa autourheilun parissa saatuaan autonkuljettajan työpaikan Williamsilta, ja hyvien suhteidensa ansiosta sai mahdollisuuden aloittaa kartingista 1980-luvun alussa. Vuonna 1983 hän siirtyi kilpailemaan aluksi Formula Fordeilla ja myöhemmin Formula 3 -sarjassa. Menestystä hän saavutti vasta vuonna 1984 voitettuaan Britannian Formula 3 -mestaruuden ylivoimaisesti British Petrolin sponsoroimassa tallissa. Hän osallistui myös EM-kilpailuun missä sijoittui toiseksi Ivan Capellin takana. Formula 1 -luokan MM-sarjassa hän osallistui Lotuksella Ayrton Sennan tallitoverina kaikkiaan 16 osakilpailuun kaudella ja saavutti 3 MM-pistettä. Kauden parhaimmat tulokset olivat Unkarin osakilpailun viides ja Australian kuudes sija. Lotus ei uusinut Dumfriesin sopimusta, koska talli oli tehnyt ehdollisen kuljettajasopimuksen Hondan tukeman Satoru Nakajiman kanssa, minkä vuoksi Dumfries siirtyi kilpailemaan urheiluautoilla. Vuoden 1987 Le Mansin 24 tunnin ajo Sauber C9-autolla päättyi keskeytykseen, mutta vuotta myöhemmin Dumfries voitti kilpailun Jaguar XJR9:llä yhdessä Andy Wallacen ja Jan Lammersin kanssa. Vielä vuodet 1989–1991 hän ajoi kilpaa Toyotan ja Courage Compétitionin Porschen urheiluautoilla ennen kuin lopetti uransa. Nuorena Dumfries sai koulutuksen Ampleforth Collegesta, mutta hän valitsi jatko-opintojen tilalle kilpa-autoilun, minkä eteen hän teki töitä maalarina ja sisustussuunnittelijana. Kilpauransa jälkeen hän harjoitti muunlaista liiketoimintaa, mutta palasi vuonna 2002 autourheilun pariin järjestäen Mount Stuart Motorsport Classic -tapahtuman kotikonnuillaan. Tapahtuma kasvoi sittemmin niin suureksi, ettei sitä enää voitu järjestää. Vuonna 2004 Dumfries oli Sunday Times -lehden rikkaiden listalla sijalla 121. Tuolloin hänen omaisuudekseen arvioitiin 337 miljoonaa puntaa. Vuonna 2012 samainen lehti listasi hänet Skotlannin rikkaimmaksi urheilijaksi 110 miljoonan punnan omaisuudellaan. ==Formula 1 -tulokset== Vuosi Talli Auto Moottori 1 2 3 4 5 6 7 8 9 10 11 12 13 14 15 16 Sijoitus Pisteet John Player Special Team Lotus Lotus 98T Renault V6 t BRA ESP SMR MON BEL CAN DET FRA GBR GER HUN AUT ITA POR MEX AUS 13\. 3 ==Lähteet== * Drivers:Johnny Dumfries, GrandPrix.com, Viitattu 6.8.2006. ===Viitteet=== Luokka:Brittiläiset Formula 1 -kuljettajat Luokka:Le Mansin 24 tunnin ajon voittajat Luokka:Brittiläiset markiisit Luokka:Vuonna 1958 syntyneet Luokka:Vuonna 2021 kuolleet
ELS Production

ELS Production oli vuonna 1999 perustettu, tamperelainen aikuisviihdealan yritys. Yrityksen perustivat kolme seksialan ammattilaista: Laura Lee, Sabina ja Emilia. ELS Productionin tuotannoissa esiintyi muitakin Suomen erotiikkateollisuuden nimiä, muun muassa Rakel Liekki ja Henry Saari. ELS Productionin tuotanto oli pääpainotteisesti fetissi- ja lesboaiheinen. Yrityksen nimi muodostui kolmen perustajan artistinimien alkukirjaimista. Yritys lopetti toimintansa tappiollisena 2005. == Tuotanto == * Lupa leikkiä 001 * Hotelli Täysihoito * Seksiä ja rautaa * Kuolematon himo * Naisten fantasiat * ELS Behind The Scenes * Best of ELS * Best of 69 * Sandyn maailma == Lähteet == == Aiheesta muualla == *Wayback Machinen kopio sivustosta * Luokka:Suomalaiset aikuisviihdeyhtiöt
Sayeret Matkal

Sayeret Matkal () on Israelin puolustusvoimien erikoisjoukkoyksikkö. Se perustettiin vuonna 1957, jolloin se tunnettiin vain numerotunnuksella 269. Sayeret Matkal on suorittanut useita operaatioita myös Israelin ulkopuolella. == Kuuluisia operaatioita == *1968 – Operaatio Shock: Niilin rannalla olleiden egyptiläisten sähkövoimaloiden sabotointi. * 1968 – Operaatio Lahja: 14 Arab Airlines -lentokoneen šabotointi Beirutin kansainvälisellä lentokentällä. *1969 – Operaatio Kukko: Egyptin ilmapuolustuksen tutkan kaappaus. *1972 – Operaatio Isotooppi: Kaapatun lentokoneen vapautus Tel Avivin kansainvälisellä lentokentällä. * 1972 – Operaatio Kraatteri 3: kolmen syyrialaisen tiedustelupalvelun agentin kidnappaus. *1973 – Operaatio Nuori Kevät: Musta Syyskuu -terroristijärjestön jäsenten likvidointi Beirutissa. *1974 – Ma'alotin verilöyly: kaapatun koulubussin vapauttaminen. *1975 – Operaatio Savoy: kaapatun Savoy-hotellin vapautus Tel Avivissa. *1976 – Operaatio Entebbe: kaapatun Air Francen lentokoneen vapautus Entebbessa Ugandassa. *1988 – Abu Jihadin likvidointi Tunisissa Tunisiassa. *1989 – Abdul-Karim Obeidin kidnappaus Libanonissa. *1994 – Mustafa Diranin kidnappaus Libanonissa. *2007 – Operaatio Orchard - Syyrialaisen ydinlaitoksen hävittäminen. ==Tunnettuja sotilaita== Sayeret Matkalissa on palvellut muutamia myöhemmin tunnetuiksi tulleita israelilaisia. Yksikön päällikkönä toimi 1970-luvulla tuolloin everstiluutnantin arvossa ollut Ehud Barak. Osastossa ovat palvelleet myös veljekset Yonatan ja Benjamin Netanjahu. Everstiluutnantti Yonatan Netanjahu oli ainoa kaatunut Operaatio Entebbessä. Benjamin oli luutnantti palvellessaan Sayeret Matkalissa. ==Lähteet== Luokka:Israelin puolustusvoimat Luokka:Erikoisjoukot
Albert Pick

Albert Pick (15. toukokuuta 1922 Köln, Saksa - 22\. marraskuuta 2015http://www.geldscheinsammlung.de/albert-pick.html?&L;=1 ) oli saksalainen paperirahakeräilijä ja numismaatikko. Hänestä on kehittynyt alan tunnustettu auktoriteetti julkaistuaan vuonna 1974 maailman ensimmäisen modernin paperirahaluettelon Standard Catalog of World paper Money, josta tuli myöhempien painoksien myötä alan de-facto standardi ja referenssiteos. Pick aloitti rahojen keräilyn kahdeksanvuotiaana. Hän keskittyi varsinkin Euroopan 1800-luvun ja 1920-luvun pulavuosien paperirahoihin ja hätärahoihin (). Myöhemmin hän opiskeli filosofiaa, historiaa ja kirjallisuutta. Vuoteen 1964 asti hän työskenteli kirjakustantajana, ennen kuin omistautui paperirahan keräilylle kokopäiväisesti. Kun hänen rahakokoelmansa koko kasvoi 180 000 seteliin, ja siten liian suureksi yksityishenkilön ylläpitää, hän uskoi kokoelmansa Bayerische Hypotheken- und Wechselbankin (nykyään HypoVereinsbank) haltuun. Pick jatkoi kokoelman kartuttamista aina vuoteen 1985 saakka toimien pankin kuraattorina. Pick tunnetaan myös hänen mukaansa nimitetystä setelien numeroluokituksesta, Pick-numeroista, joita käyttämällä kansainväliset keräilijät voivat verrata tietoja ja tunnistaa keräilykohteet tarkasti. Standard Catalog of World Paper Money -luettelonsa lisäksi Albert Pick julkaisi useita muita kirjoja paperirahoista. Hänet on palkittu useilla kansainvälisillä palkinnoilla ja tunnustuksilla uransa mittaan. Eläkkeelle vetäydyttyään Pick asui Garmischissa Baijerissa. Hän kuoli kotonaan 22. marraskuuta 2015. == Teos == * Pick, Albert (toim. Cuhaj, George S.): Standard Catalog of World Paper Money Modern Issues, 1961-present, 12. painos, 1064 sivua, Krause Publications (kesäkuu 2006), ISBN 0-89689-356-1 == Lähteet == Luokka:Saksalaiset tietokirjailijat Luokka:Saksalaiset numismaatikot Luokka:Vuonna 1922 syntyneet Luokka:Vuonna 2015 kuolleet
Ronja, ryövärintytär

Ronja, ryövärintytär () on Astrid Lindgrenin kirja vuodelta 1981. Päähenkilö Ronja on tummatukkainen tyttö, jonka isä on ryöväri. ==Juoni== Ronja asuu äitinsä Loviisan, isänsä Matiaksen ja tämän ryövärijoukkion kanssa Matiaksenlinnassa, joka sijaitsee Matiaksenmetsässä. Ronja on kuin kotonaan metsässä, jossa asuu monenlaisia olioita, kuten ajattaria ja männiäisiä. Ronja ei hyväksy isänsä ammattia; hän järkyttyy kun kuulee mitä ryöväri tekee. Sinä yönä, kun Ronja syntyi, salama iski linnan kahtia. Myöhemmin linnan toiseen puoliskoon muuttaa Matiaksen perivihollinen Borka vaimonsa Undiksen, poikansa Birkin ja oman rosvojoukkionsa kanssa. He nimeävät sen Borkanlinnoitukseksi. Ronja ystävystyy Birkin, vihollisen pojan kanssa. Lapset seikkailevat kaksin metsässä aamusta iltaan. He muuttavat luolaan asumaan. Lasten ystävyydelle eivät hurjat isätkään mahda mitään. Ronjan ja Birkin tarina on tarina ystävyyden voimasta. ==Sovitukset== Ronjasta kertoo myös vuonna 1984 tehty ruotsalainen elokuva Ronja ryövärintytär, jonka pääosissa ovat Hanna Zetterberg ja Dan Håfström. Sen on ohjannut Tage Danielsson. Elokuva palkittiin Berliinin elokuvajuhlilla. Studio Ghibli tuotti vuonna 2014 kirjaan perustuvan anime-sarjan, jonka ohjasi Goro Miyazaki. Vuonna 2024 julkaistiin uusi 12-osainen televisiosarja, jossa Ronjaa esittää Kerstin Linden ja Ronjan äitiä esittää Krista Kosonen. ==Lähteet== == Aiheesta muualla == * Astrid Lindgrenin sivut * Ronja Räubertochter Tyskland * Ritva-Liisa Pihljerta: Ronja, ryövärintytär. Helsingin Sanomat 30.10.1981. * Astrid Lindgrenin huvipuisto Luokka:Astrid Lindgrenin teokset Luokka:Vuoden 1981 kirjat Luokka:Seulonnan keskeiset artikkelit
Yrjö Parjanne

Yrjö Parjanne (ent. Palmgren, 17. lokakuuta 1929 Valkeala – 30. toukokuuta 2013 Helsinki) oli suomalainen näyttelijä. Parjanne tunnetaan erityisesti ministerinrooleistaan 1980-luvun Uuno Turhapuro -elokuvissa. Liikenneministeri Reino Reenpäätä hän näytteli elokuvissa Uuno Epsanjassa (1985) ja Uuno Turhapuro muuttaa maalle (1986) sekä ministeri Hujasta elokuvassa Uuno Turhapuro – kaksoisagentti (1987). Tämän lisäksi hän näytteli eversti Kaarnaa elokuvassa Uuno Turhapuro armeijan leivissä (1984). Auktoriteettisen katseen ja sotilaallisen ryhdin omannut Parjanne sai näytellä useita muitakin korkean upseerin rooleja eri elokuvissa, kuten Sujut (1974), Manillaköysi (1976), Pedon merkki (1981) ja Tuntematon sotilas (1985). Hei kliffaa hei! (1985) oli Parjanteen ainoa Spede Pasasen tuottamista elokuvista, joka ei ollut Uuno- elokuva. Siinä hän näytteli Kari Franckin esittämän tyhmän perijäpojan Wilhelm von Stefanskjöldin isää iskulauseenaan useaan otteeseen Idioottipoikani. Parjanne teki varsinaisen elämäntyönsä eri teattereissa, muun muassa Kouvolan Teatterissa, Suomen Kansallisteatterissa ja Samppalinnan kesäteatterissa, missä hän esitti Kalevalan Väinämöistä. Parjanne esiintyi myös lukuisissa televisiosarjoissa. Hän tuli tunnetuksi myös Knalli ja sateenvarjo -radio- ohjelmasta. ==Yksityiselämä == Parjanteen puoliso oli Tyyne Elina Parjanne (o.s. Nora, 1927–2011) Parjanne joutui Herttoniemen sairaalan vuodeosastolle sairauskohtauksen vuoksi joulukuussa 2012. Hän menehtyi sairauteen toukokuussa 2013. Parjanne harrasti radioamatööritoimintaa. Hänen kutsumerkkinsä oli OH5PY. == Elokuva- ja televisioura == *Sujut (1974) (TV) *Oi kallis kaupunki (1975) (TV) *Kaksi ruplan rahaa (1976) (TV) *Manillaköysi (1976) (TV) *Tykkimies Kauppalan viimeiset vaiheet (1977) *Sodan ja rauhan miehet (1978) (TV-sarja) *Natalia (1979) *Sherlokit (1981) (TV-sarja) *Pedon merkki (1981) *Uuno Turhapuro armeijan leivissä (1984) *Hei kliffaa hei (1985) *Uuno Epsanjassa (1985) *Tuntematon sotilas (1985) *Akallinen mies (1986) *Maailman paras (1986) (TV) *Uuno Turhapuro muuttaa maalle (1986) *Uuno Turhapuro – kaksoisagentti (1987) *Painajainen (1989) (TV-sarja) *Ruusun aika (1991) (TV- sarja) *Konstan pylkkerö (1994) (TV-sarja) *Kotikatu (1995) *Samppanjaa ja vaahtokarkkeja (1995) (TV) *Pastoraali (1995) *Team Ahma (1998) (TV-sarja) *Loppu hyvin (1998) (TV) *Lähiöterroristi (1998) *Tuliportaat (1998) *Kaverille ei jätetä (1999) (TV-sarja) *Korkeajännitystä – eli sähköä kotiin kuljetettuna (2001) (TV-sarja) *Epäilyksen varjo (2001) *Valtapeliä elokuussa 1940 (2001) (TV) *Benner & Benner (2001) (TV-sarja) *Venny (2003) (TV-sarja) *Tikkurila-trilogia (2006) (TV-sarja) *Katso ihmistä (2008) (TV-sarja) *Kohtaamisia (2010) *Maailma on valmis (2012) (TV-sarja) ==Kirjallisuutta== * Purhonen, Hannu: Yrjö Parjanteen kanssa - Kuultua ja kerrottua (2009) == Lähteet == Luokka:Suomalaiset näyttelijät Luokka:Vuonna 1929 syntyneet Luokka:Vuonna 2013 kuolleet
Mystic Circle

Mystic Circle on vuonna 1992 perustettu saksalainen melodista black metallia soittava yhtye. == Kokoonpano == * Belzebuub - laulu, basso ** Yhtyeen ainoa jäljellä oleva alkuperäisjäsen * Ezpharres - kitara * Necrodemon - rummut === Entiset jäsenet === * Abyss * Baalsulgorr * Aaarrrgon - rummut ** Perustajajäsen * Isternos - kitara * Xeron * Agamidion - kitara * Mephisto == Diskografia == === Albumit === * Morgenröte - Der Schrei Nach Finsternis (1997) * Drachenblut (1998) * Infernal Satanic Verses (1999) * Kriegsgötter 2 (2000) * The Great Beast (2001) * Damien (2002) * Open the Gates of Hell (2003) * Unholy Chronicles 1992-2004 (2004) * The Bloody Path of God (2006) * Mystic Circle (2022) === Singlet === * Schwarze Magie (1997) - Mystic Circle / Blood (split-single) * Kriegsgötter (1997) === Demot === * Dark passion (1994) * Von kriegern und helden (1995) * Die götter der Urväter (1996) == Aiheesta muualla == * Kotisivut Luokka:Saksalaiset black metal -yhtyeet
Ismaïl Sghyr

Ismaïl Sghyr (s. 16. maaliskuuta 1972 Taroudante, Marokko) on ranskalainen kestävyysjuoksija, joka on kotoisin Marokosta. Sghyr aloitti kansainvälisen kilpauransa vuonna 1995, jolloin hän Marokkoa edustaen sijoittui neljänneksi Göteborgin MM-kilpailuissa 5 000 metrin juoksussa. Kauden lopussa hän oli IAAF:n GP-finaalissa 3 000 metrin juoksussa neljäs ajalla 7.36,37. Seuraavana vuonna hän kilpaili Stellenboschin maastojuoksun MM-kilpailuissa sijoittuen pitkällä matkalla kahdeksanneksi. Atlantan olympialaisissa hän oli 5 000 metrillä yhdestoista ja GP-finaalissa samalla matkalla kuudes ajalla 13.04,16. Vuonna 1997 Sghyr voitti MM-pronssia Pariisin sisäratojen MM-kilpailuissa. Samana vuonna hän voitti Välimeren kilpailuissa 10 000 metrin juoksun sekä sijoittui Torinon maastojuoksun MM-kilpailuissa pitkällä matkalla kahdeksanneksi ja Ateenan ulkoratojen MM-kilpailuissa 5 000 metrillä neljänneksi. GP-finaalissa hän oli 5 000 metrillä kahdeksas. Sghyr oli neljäskymmenestoinen Belfastin maastojuoksun MM-kilpailuissa 1999 pitkällä matkalla. Hän juoksi samana vuonna Sevillan MM-kilpailuissa 10 000 metrillä viidenneksitoista ja GP-finaalissa 3 000 metrillä yhdeksänneksi. Vuonna 2000 Sghyr alkoi edustaa Ranskaa kansainvälisissä kilpailuissa.http://www2.iaaf.org/news/newsletter/news43.pdf Kauden lopussa järjestetyssä GP-finaalissa hän oli 3 000 metrillä neljäs. Edmontonin MM- kilpailuissa 2001 hän oli 5 000 metrillä viides ajalla 13.07,71. 2002 hän juoksi Dublinin maastojuoksun MM-kilpailuissa pitkällä matkalla kolmanneksitoista. Münchenin EM-kilpailuissa hän voitti EM-hopeaa 5 000 metrillä ja yleisurheilun maailmancupissa hän oli samalla matkalla kolmas. Vuonna 2003 Sghyr sijoittui yhdeksänneksi Lausannen maastojuoksun MM- kilpailuiden lyhyellä matkalla. Pariisin MM-kilpailuissa hän oli 10 000 metrillä kymmenes ajalla 27.54,87. Seuraavana vuonna hän sijoittui toiseksi Euroopan sisäratojen cupissa 3 000 metrillä ja kahdeksanneksi Ateenan olympialaisissa 10 000 metrillä. IAAF:n yleisurheilufinaalissa hän oli 5 000 metrillä yhdestoista. Helsingin MM-kilpailuissa 2005 Sghyr osallistui maratonille sijoittuen kilpailussa viidenneksikymmenenneksiviidenneksi ajalla 2.27.07. Vuonna 2006 hän juoksi Euroopan cupissa 10 000 metrillä kolmanneksi. ==Ennätykset== * 1 500 metrin juoksu: 3.36,20 (1995) * 2 000 metrin juoksu: 4.52,88 (1995) * 3 000 metrin juoksu: 7.30,09 (1995) * Kahden mailin juoksu: 8.11,73 (1996) * 5 000 metrin juoksu: 12.58,83 (2000) * 10 000 metrin juoksu: 27.12,39 (1999) * Puolimaraton: 1.02.24 (2004) * Maraton: 2.11.27 (2003) ==Lähteet== * ===Viitteet=== Luokka:Ranskalaiset kestävyysjuoksijat Luokka:Marokkolaiset kestävyysjuoksijat Luokka:Vuonna 1972 syntyneet Luokka:Elävät henkilöt
Jasmine Trias

Jasmine Soriano Trias (s. 3. marraskuuta 1986, Honolulu, Havaiji) on filippiiniläis-yhdysvaltalainen laulaja, joka sijoittui kolmanneksi American Idol -kykyjenetsintäkilpailun kolmannella tuotantokaudella. Hän laulaa enimmäkseen pop-, R&B-; ja soul-musiikkia. Hänen debyyttialbuminsa on platinaa myynyt Jasmine Trias, joka julkaistiin Yhdysvalloissa 12. heinäkuuta 2005. Albumi julkaistiin myös Filippiineillä syyskuussa 2005 ja muualla Aasiassa huhtikuussa 2006. Albumia on myyty 14 000 kopiota pelkästään Yhdysvalloissa ja maailmanlaajuisesti yli 50 000 kappaletta. Filippiineillä hänen albuminsa myi platinaa. Filippiineillä Trias on tehnyt televisioesiintymisiä ja esiintynyt myös McDonald's:in mainoksissa. 6. lokakuuta 2004 Trias julkaisi singlen McDonald's:lle nimellä "Love Ko 'To" (paikallinen versio McDonald's:in sloganista "i'm lovin' it"). == Diskografia == === Albumit === * 2005: Jasmine Trias === Singlet === * 2004: "Love 'Ko To" * 2005: "Excuses" * 2005: "Lose Control" * 2006: "Sana Lagi" * 2006: "Kung Paano" * 2006: "I'd Rather" * 2007: "The Christmas Song" == Lähteet == == Aiheesta muualla == * Jasmine Trias MySpacessa * Luokka:Yhdysvaltalaiset laulajat Luokka:American Idol -kilpailijat Luokka:Vuonna 1986 syntyneet Luokka:Elävät henkilöt